OŠ dr. Ivana Korošca

Paplerjeva 15

1353 Borovnica V Borovnici, 15. 6. 2023

Spoštovani starši!

Pred zaključkom šolskega leta vas seznanjamo z naslovi delovnih zvezkov in seznamom drugih potrebščin, ki jih bodo vaši otroci potrebovali v šolskem letu 2023/2024.

**Učbeniški sklad** (priskrbi šola)

**Vsi učenci** bodo tudi naslednje šolsko leto **vključeni** v učbeniški sklad, zato jih ni potrebno posebej prijavljati. Učenci si bodo lahko septembra 2023 **brezplačno** izposodili učbeniške komplete in jih junija 2024 vrnili.

V kolikor želite, da ima vaš otrok lastne učbenike in mu jih boste kupili, *izpolnite izjavo o nenaročanju*, ki jo najdete na spletni strani šole. Prosimo, da jo posredujete v tajništvo šole.

**Učbeniški sklad za učence 1.-3. razreda** (priskrbi šola, starši)

Tudi naslednje šolsko leto bodo vsi učenci 1., 2. in 3. razreda v šoli **brezplačno prejeli vsa učna gradiva.** To vključuje tudi delovne zvezke. Starši kupite samo šolske potrebščine.

**Delovni zvezki in druge šolske potrebščine za učence 4.-9. razreda** (priskrbijo starši)

Delovne zvezke in druge šolske potrebščine lahko za vašega otroka naročite oz. kupite v katerikoli papirnici ali pri uveljavljenih spletnih ponudnikih (Kopija-nova, Mladinska knjiga, DZS). Svetujemo vam, da delovne zvezke priskrbite že pred počitnicami. Seznam DZ in drugih potrebščin je za vsak posamezni razred objavljen na spletni strani šole v rumenem zavihku Učbeniški sklad.

**Seznam gradiv in potrebščin za izbirne predmete** bodo učitelji posredovali učencem septembra 2023. Septembra lahko učenci še zamenjajo izbirni predmet, zato ni potrebno hiteti z nakupom.

Lepo vas pozdravljamo in vam želimo prijetne počitnice.

Miriam Svete, Daniel Horvat,

skrbnica učbeniškega sklada ravnatelj